EkBass/fiwiki-20250220-pages-articles huggingface dataset:
50 (luku)

50 (viisikymmentä) on luonnollinen luku, jota edeltää luku 49 ja seuraa luku 51. == Matematiikassa == * 50 on yhdistetty ja vajaa luku. * 50 on kuusikulmiopyramidiluku. * 50 on Harshad-luku kymmenjärjestelmässä. * 50 on Harshad-luku nelijärjestelmässä (3024). * 50 on palindromi seitsenjärjestelmässä (1017). * 50 kuuluu Duffyn lukuihin. * 50 on pienin luku, joka voidaan muodostaa kahden positiivisen neliöluvun summana useammalla kuin yhdellä tavalla: 7^2+1^2 tai 5^2+5^2 (katso kuva). * 50 on pienin luku, joka voidaan muodostaa eri positiivisten neliölukujen summana useammalla kuin kahdella tavalla: 7^2+1^2, 6^2+3^2+2^2+1^2 tai 5^2+4^2+3^2 (katso kuva). * 50 on yksi vain 17 luonnollisesta luvusta, joita ei voida muodostaa alle kahdeksan kuutioluvun summana: 2 \cdot 1^3 + 6 \cdot 2^3.50 Fifty L (arkistoitu) * 50 on kahden peräkkäisen alkuluvun (47 ja 53) keskiarvo. * 50. alkuluku miinus 50 (179) on myös alkuluku. == Luonnontieteissä == * 50 on tinan järjestysluku jaksollisessa järjestelmässä. * Titaani-50 on titaanin vakaa isotooppi. * Kromi-50 on kromin vakaa isotooppi. * Krypton-86 on kryptonin vakaa isotooppi, jonka neutroniluku on 50. * Strontium-88 on strontiumin vakaa ja luonnossa yleisin isotooppi. Sen neutroniluku on 50.Isotopes of Strontium (Z=38) (arkistoitu) * Yttrium-89 on yttriumin ainoa vakaa isotooppi. Sen neutroniluku on 50. * Zirkonium-90 on zirkoniumin vakaa ja luonnossa yleisin isotooppi. Sen neutroniluku on 50.Isotopes of Zirconium (Z=40) (arkistoitu) * Molybdeeni-92 on molybdeenin vakaa isotooppi, jonka neutroniluku on 50.Isotopes of Molybdenum (Z=42) (arkistoitu) * Ydinfysiikassa luku 50 kuuluu maagisiin lukuihin. * 50 Virginia on pikkuplaneetta. * Messier 50 on avoin tähtijoukko. == Muissa yhteyksissä == * 50-vuotishääpäivää kutsutaan kultahäiksi. * Pääsiäisaika kestää 50 päivää. * Yhdysvalloissa on 50 osavaltiota. 50. osavaltio on Havaiji. * .50 BMG on raskas kiväärin tai konekiväärin patruuna. * Fifty-fifty tarkoittaa ”puolet ja puolet”, kirjaimellisesti ”viisikymmentä-viisikymmentä”. * Taajamassa nopeusrajoitus on 50 kilometriä tunnissa, jos liikennemerkillä ei ole toisin määrätty.Tieliikennelaki 729/2018 – Finlex * Eurooppatie E50 kulkee Ranskan ja Venäjän välillä. * Kantatie 50 eli Kehä III kulkee pääkaupunkiseudulla ja Kirkkonummella. * Suomessa useimmista pankkiautomaateista saa enintään 50 euron seteleitä. == Lähteet == Luokka:Luonnolliset luvut
Heinijoki

Heinijoki voi tarkoittaa seuraavia: * Heinijoki, Hankaveteen laskevan Helijoen eräs latvahaara Hankasalmella * Heinijoki, Mikitänjärveen laskevan Kemppaanjoen eräs latvahaara Hyrynsalmella * Heinijoki, Mikitänjärveen laskevan Siikajoen yläjuoksun eräs osuus Hyrynsalmen ja Kuhmon rajalla * Heinijoki, Heinilammista Naarmijärveen laskeva joki Kihniössä * Heinijoki, joki Heinilammen ja Kivilammen välillä Lentuaan laskevan Kaihlajoen yläjuoksulla Kuhmossa * Heinijoki, Heinijärvestä Karhijärveen laskeva joki Laviassa * Heinijoki, Kaartjoen latvahaara Lopella * Heinijoki, Oulujärven Paltaselkään laskeva joki Paltamossa * Heinijoki, Kivijoen sivujoki Ranualla * Heinijoki, Kemijokeen laskevan Louejoen sivujoki Rovaniemellä * Heinijoki, Hyrynjärveen laskevan Tuomijoen keski- ja yläjuoksun eräiden osien nimitys Hyrynsalmella ja Puolangalla * Heinijoki, Kiiminkijoen sivujoki Puolangalla * Heinijoki, Hirvijärvestä Siikaisjokeen laskeva Otamonjoen latvahaara Siikaisissa * Heinijoki, Kiantajärveen laskevan Lappajoen sivujoki Sotkamossa * Heinijoki, Jumaliskylän Jumalisjärveen laskevan Syväjoen eräs latvahaara Suomussalmella * Heinijoki, Loimijokeen laskevan Jänhijoen eräs latvahaara Tammelassa * Heinijoki, kylä Yläneellä Pöytyällä ==Katso myös== *Heinjoki, entinen Suomen kunta Suomen Neuvostoliitolle vuonna 1944 luovuttamalla alueella
Pykäsammalet

Pykäsammalet (Barbilophozia) aitomaksasammaliin kuuluva suku. Siihen kuuluu 10 Suomessa esiintyvää lajia. Kaikki lajit ovat elinvoimaisia, paitsi tunturipykäsammal, joka on puutteellisesti tunnettu. thumb|left|Pohjanpykäsammalen (Barbilophozia floerkei) lehti ==Suomessa esiintyvät pykäsammallajit== *Barbilophozia atlantica - lännenpykäsammal *Barbilophozia attenuata - kantopykäsammal *Barbilophozia barbata - metsäpykäsammal *Barbilophozia binsteadii - suopykäsammal *Barbilophozia floerkei - pohjanpykäsammal *Barbilophozia hatcheri - kivipykäsammal *Barbilophozia kunzeana - aapapykäsammal *Barbilophozia lycopodioides - vaarapykäsammal *Barbilophozia quadriloba - lapinpykäsammal *Barbilophozia rubescens - tunturipykäsammal == Lähteet == Luokka:Kinnassammalet
Suuri Suomalainen Tietosanakirja

Suuri Suomalainen Tietosanakirja on kaksiosainen tietosanakirjateos, jonka Kustannusosakeyhtiö Otava on suunnitellut, toimittanut ja valmistanut tilauksesta yksinomaan Suurta Suomalaista Kirjakerhoa varten. Teos on julkaistu 1988. Toimitustyön suunnittelusta ja johdosta vastasi Matti Eskola. Kirjan toimittivat Risto Rantala ja Kaarina Turtia. Tietokirjasta on julkistettu ensimmäinen laitos 1988, 2. uud. laitos ilmestyi 1990 nimellä Kodin uusi tietosanakirja Weilin + Göösin kustantamana. 3. uud laitos nimellä Tietosanakirja (Otava 1991).Tietosanakirja, finna.fi *ISBN 951-643-289-1 (koko teos) *ISBN 951-643-287-5 (1. osa) a-lip s 1–544 *ISBN 951-643-288-3 (2. osa) lir-ö s. 565–1136 ==Lähteet== Luokka:Suomalaiset tietosanakirjat Luokka:Vuoden 1988 kirjat
Kuumetta

Kuumetta (televisioesityksessä Auringonpimennys, alkuperäinen nimi L’eclisse), on Michelangelo Antonionin ohjaama italialais-ranskalainen fiktioelokuva vuodelta 1962. Sitä pidetään trilogian viimeisenä osana, jonka edeltäjät ovat Seikkailu (L'avventura) ja Yö (La notte). Päärooleja esittävät Alain Delon ja Monica Vitti. Elokuvan kokeileva kerrontatyyli huipentuu loppukohtauksessa, jossa päähenkilöt Piero ja Vittoria lupaavat tavata tiettyyn aikaan illalla paikassa, jossa alun perin tapasivat. Viimeiset seitsemän minuuttia esitetään kuvia paikasta illan edetessä, mutta pääparista kumpikaan ei ilmesty paikalle. Elokuva päättyy pimeyden laskeutumiseen ja katuvalojen syttymiseen. == Näyttelijät == == Palkinnot ja myöhempi arvostus== Elokuva sai tuomariston palkinnon Cannesin elokuvajuhlilla 1962, ja se oli ehdokkaana Kultaisen palmun saajaksi. Vuonna 2018 BBC:n kansainvälinen asiantuntijaraati äänesti L’eclissen kaikkien aikojen sadan parhaan ei-englanninkielisen elokuvan joukkoon. == Lähteet == Luokka:Vuoden 1962 ranskalaiset elokuvat Luokka:Vuoden 1962 italialaiset elokuvat Luokka:Michelangelo Antonionin ohjaamat elokuvat Luokka:Italialaiset draamaelokuvat Luokka:Ranskalaiset draamaelokuvat Luokka:Ranskalaiset mustavalkoelokuvat Luokka:Italialaiset mustavalkoelokuvat
Baeokystiini

Baeokystiini tai baeosystiini on useissa psilosybiinisienistä esiintyvä myrkyllinen, voimakkaan epätodellisen aistivaikutelman synnyttävä tryptamiinijohdannainen. Aine esiintyy pieninä määrinä useimmissa psilosybiinisienissä psilosybiinin, norbaeosystiinin ja psilosiinin kanssa. Baeokystiinin vaikutuksista ihmisruumiiseen on hyvin vähän tietoa. == Aiheesta muualla == *PubChem: Baeocystin *Kyoto Encyclopedia of Genes and Genomes (KEGG): Baeocystin Luokka:Alkaloidit Luokka:Psykedeeliset tryptamiinit Luokka:Sienimyrkyt
Norbaeosystiini

Norbaeosystiini tai norbaeokystiini on useista psilosybiinisienistä löydetty psykedeelinen tryptamiini. Se esiintyy kyseisissä sienissä pieninä määrinä psilosybiinin, baeosystiinin ja psilosiinin kanssa. Se eristettiin ensimmäisen kerran Psilocybe baeocystis sienestä vuonna 1968. ==Lähteet== Luokka:Alkaloidit Luokka:Psykedeeliset tryptamiinit Luokka:Sienimyrkyt
Razer

Razer USA Ltd. (tyyliteltynä RΛZΞR) on singaporelais-yhdysvaltalainen yritys, joka valmistaa muun muassa pelaamiseen tarkoitettuja tietokonehiiriä, kuulokkeita, näppäimistöjä ja hiirimattoja. Yritys käyttää logonaan merkkiä, jossa yhdistyy kolme käärmettä. Myös monet tuotemallien nimet viittaavat käärmeisiin. Käärmeisiin viittaavia nimiä ovat esimerkiksi Mamba ja Basilisk, mutta Razerin tuotemalleja on nimetty muun muassa merihirviö Krakenin, eräänlaisen veden jumalattaren Tiamatin ja vasarahain (engl. hammerhead) mukaan. == Muita tuotteita == Yhdysvaltain kauppakomissio määräsi vuonna 2024 Razerin 1,2 miljoonan dollarin sakkoihin Zephyr-nimellä tunnetun kasvomaskin yksityiskohtien vääristelystä. Kauppakomission mukaan Razer väitti, että koronaviruspandemian aikana vuonna 2021 julkaistulla maskilla on N95-suojaustaso. Todellisuudessa maski ei kyennyt väitettyyn suodatukseen, eikä sitä edes koskaan annettu terveysviranomaisten arvioitavaksi Yhdysvalloissa suojaustason selvitykseen. Vuonna 2023 Razer julkisti kaksi eri RGB-valaisinta sekä omat valaistusnauhansa. ==Lähteet== == Aiheesta muualla == * Razerin kotisivut Luokka:Laitteistovalmistajat Luokka:Tietotekniikan tuotemerkit Luokka:Yhdysvaltalaiset tietotekniikkayhtiöt
Sharjahin kansainvälinen lentoasema

Sharjahin kansainvälinen lentoasema () on lentoasema Arabiemiirikunnissa, 13 kilometrin päässä Sharjan kaupungin keskustasta. Sharjaan perustettiin maan ensimmäinen lentokenttä vuonna 1932, ja nykyinen lentoasema avattiin vuonna 1977. Vuonna 2019 lentoaseman kautta kulki 13 615 053 matkustajaa. Se on Air Arabian kotikenttä. == Lentoyhtiöt ja kohteet == Kesäkaudella 2021: Lentoyhtiö Kohteet Air Arabia Ahmedabad, Almaty, Amman, Asyut, Bagdad, Bahrain, Baku, Bangalore, Batumi, Beirut, Biškek, Borg el-Arab, Chennai, Chittagong, Coimbatore, Colombo, Dammam, Dhaka, Delhi, Doha, Erbil, Faisalabad, Goa, Hyderabad, Istanbul, Istanbul–Sabiha Gökçen, Jaipur, Jedda, Jerevan, Kabul, Kairo, Kalkutta, Karachi, Katmandu, Khartum, Kiova, Kochi, Kuwait, Luxor, Masqat, Moskova–Domodedovo, Multan, Mumbai, Nairobi, Peshawar, Quetta, Riad, Salala, Sarajevo, Sharm el-Sheikh, Sialkot, Sohag, Taškent, Tbilisi, Thiruvananthapuram, Trabzon, Tunis Airblue Islamabad, Lahore, Multan, Peshawar Air India Express Chandigarh, Delhi, Kalkutta, Kannur, Kochi, Mumbai, Surat, Thiruvananthapuram, Tiruchirappalli, Varanasi Cham Wings Airlines Aleppo, Damaskos EgyptAir Kairo Fly2Sky Airlines Bosaso, Hargeisa Go First Delhi, Kannur, Kochi, Lucknow, Mumbai IndiGo Amritsar, Chennai, Delhi, Hyderabad, Kalkutta, Kannur, Kochi, Lucknow, Mangalore, Thiruvananthapuram Jordan Aviation Amman Oman Air Masqat Pakistan International Airlines Islamabad, Karachi, Lahore, Multan, Peshawar, Sialkot, Turbat Qatar Airways Doha Rossiya Airlines Moskova–Šeremetjevo, Pietari, Tjumen SereneAir Islamabad Syrian Air Damaskos Ural Airlines Jekaterinburg Uzbekistan Airways Taškent Vistara Delhi, Mumbai ;Rahtilennot Lentoyhtiö Kohteet Air Atlanta Icelandic Frankfurt, Hongkong EgyptAir Cargo Kairo Ethiopian Cargo Addis Abeba Kenya Airways Cargo Nairobi MNG Airlines Istanbul-Atatürk Saudia Cargo Hongkong, Jedda, Riad Singapore Airlines Cargo Amsterdam, Bangalore, Bryssel, Dallas–Fort Worth, Hongkong, Lontoo–Heathrow, Los Angeles, Singapore UPS Airlines Hongkong, Shanghai–Pudong, Shenzhen == Lähteet == == Aiheesta muualla == * Viralliset sivut Luokka:Arabiemiraattien lentoasemat Luokka:Sharja
Mike Parkes

Michael Johnson Parkes (24. syyskuuta 1931 Richmond, Englanti, Iso-Britannia – 28. elokuuta 1977 Torino, Italia) oli brittiläinen Formula 1 -kuljettaja ja insinööri. Parkes kävi koulua Haileyburyssä, jossa Stirling Moss toimi kahden vuoden ajan hänen seniorinaan. Hän päätti kuitenkin koulunsa aikaisin ja siirtyi kisälliksi Coventryyn, jossa oppi autonkehitystyöstä. Vuonna 1962 hän sai paikan Ferrarilta kuljettajana sekä kehitystyöinsinöörinä, ja tuona aikana yritys huomasi hänen soveltuvan hyvin pitkien matkojen kilpakuljettajaksi. Hän oli toinen Nürburgringin 1 000 kilometrin ajossa yhdessä Willy Mairessen kanssa vuonna 1962. Parkes osallistui seitsemään Formula 1 -osakilpailuun kausilla 1959 ja 1966–1967. Hän saavutti yhteensä 2 palkintosijaa, yhden paalupaikan ja 14 MM-pistettä. Hän oli parhaimmillaan toinen Ranskan GP:ssä ja Italian GP:ssä kaudella 1966. Lisäksi hän ajoi sarjan ulkopuolisissa kilpailuissa, joissa voitti Britannian BRDC International Trophyn ja Syrakusan GP:n vuonna 1967. Parkesin F1-ura päättyi hänen murtaessa jalkansa Belgian GP:ssä 1967. Parkes ajoi vielä 1970-luvulla urheiluautoja ja toimi konsulttina Italiassa, jossa auttoi vuonna 1974 Lancia Stratoksen kehitystyössä. Hän kuoli liikenneonnettomuudessa vuonna 1977. Vuosi Talli Valmistaja Moottori 1 2 3 4 5 6 7 8 9 10 11 Sijoitus Pisteet 1959 David Fry Fry (F2) Climax S4 MON 500 NED FRA GBR DNQ GER POR ITA USA - 0 1966 Scuderia Ferrari Ferrari 312/66 Ferrari V12 MON BEL FRA 2 GBR NED Kesk. GER Kesk. ITA 2 USA MEX 8. 12 1967 Scuderia Ferrari Ferrari 312/66 Ferrari V12 RSA MON NED 5 BEL Kesk. FRA GBR GER CAN ITA USA MEX 16. 2 ==Lähteet== Luokka:British Touring Car Championship -kuljettajat Luokka:Brittiläiset Formula 1 -kuljettajat Luokka:Liikenneonnettomuudessa kuolleet Luokka:Vuonna 1931 syntyneet Luokka:Vuonna 1977 kuolleet
Töppökynsisammal

Töppökynsisammal (Dicranum spurium) on pystykasvuinen sammallaji. Se kuuluu Dicranaceae -heimoon ja kynsisammalten sukuun. Laji on Suomessa elinvoimainen. Töppökynsisammalta esiintyy koko Suomessa Parikkalaa ja Rautjärveä lukuun ottamatta. Yleisväriltään se on tummanvihreä. == Lähteet == ==Aiheesta muualla== *ITIS: Dicranum spurium Luokka:Kynsisammalet
Tim Parnell

Reginald Harold Haslam ”Tim” Parnell (25. kesäkuuta 1932 Derby – 5. huhtikuuta 2017) oli brittiläinen Formula 1 -kuljettaja ja Reg Parnellin poika. Hän osallistui neljään F1-osakilpailuun kausilla 1959, 1961 ja 1963. Hän oli 10. Italian GP:ssä 1961. Parnell johti BRM-tallia vuosina 1970–1974. == Lähteet == Luokka:Brittiläiset Formula 1 -kuljettajat Luokka:Vuonna 1932 syntyneet Luokka:Vuonna 2017 kuolleet
Tanskan kielipolitiikka

Tanskan kielipolitiikka tarkoittaa Tanskan valtion suhdetta eri kieliin ja eri kieliä puhuviin ihmisryhmiin. Virallinen kieli on tanska, jota puhuu yli 90% väestöstähttp://www.ethnologue.com/show_country.asp?name=DK. Saksalla on tunnustettu vähemmistökielen asema pohjois-Slesvigissä. ==Grönlanti== Grönlannin kieli on virallinen kieli Tanskan hallitsemassa Grönlannissa. Noin 50 000 ihmistä puhuu grönlantia, ja heistä noin 7000 asuu Tanskassa. Vuonna 2009 grönlannista tuli Grönlannin ainoa virallinen kielihttp://www.icenews.is/index.php/2009/02/22/greenland-wants-new-language- policy/. ==Färsaaret== Fäärin kieli on tanskan kielen ohella virallinen Färsaarilla. ==Lähteet== Luokka:Kielipolitiikka Kielipolitiikka
Belay My Last

__NOTOC__ Belay My Last on yhdysvaltalainen deathcore -yhtye, joka perustettiin vuonna 2004 Kalifornian Fullertonissa. == Jäsenet == * Jason Denney – laulu * Nick Leavenworth – kitara * Garrett Harer – basso * Ilai Lebel – rummut === Entiset jäsenet === * Ryan George – kitara == Diskografia == * * == Aiheesta muualla == * Luokka:Yhdysvaltalaiset metalliyhtyeet Luokka:Yhdysvaltalaiset deathcoreyhtyeet
Hawk Nelson Is My Friend

__NOTOC__ Hawk Nelson Is My Friend on kanadalaisen rockbändin Hawk Nelsonin kolmas kokopitkä albumi. Albumilla julkaistiin kolme singleä: Friend Like That, One Little Miracle ja You Have What I Need. Myös albumin kappale Let’s Dance julkaistiin omalla EP:llään kolmena eri versiona. Levyn singleistä ainoastaan Friend Like That:stä on tehty musiikkivideo. == Kappaleet == # # # # # # # # # # # # === Special Edition === # * # # == Arvostelut == * Allmusic: Allmusic reviw == Lähteet == Luokka:Vuoden 2008 albumit Luokka:Kanadalaiset pop rock -albumit Luokka:Kanadalaiset punkalbumit Luokka:Pop punk -albumit
Kansallispuolue (Tšekki)

Kansallispuolue () oli tšekkiläinen äärioikeistopuolue, joka sai kyseenalaista julkisuutta muun muassa mainostamalla "romanikysymyksen lopullista ratkaisua". Ainakin Tšekin sisäministeri Martin Pecina on pyrkinyt puolueen kieltämiseen.Czechs shocked by anti-Roma TV ad Kansallispuolue on EU- ja maahanmuuttokriittinen. Se on perustanut puolisotilaallisen yksikön, jonka tarkoituksena on sanottu olevan muun muassa auttamisen luonnonkatastrofin sattuessa.Far-right National Party establishes paramilitary unit Idea puolueesta syntyi vuonna 1998. Kaksi ensimmäistä yritystä sen rekisteröimiseksi epäonnistuivat. Lokakuussa 2001 rekisteröityminen viimein tapahtui. Puolueen johtajana toimii Petra Edelmannová. Puolue on jäänyt saamastaan julkisuudesta huolimatta pieneksi; se sai vuoden 2009 europarlamenttivaaleissa 0,26 % äänistä eli ei yhtään paikkaa. Aiemmissa vaaleissa kannatus on ollut vielä vähäisempää. Edustajainhuoneen vaaleissa 2006 puolue sai 0,17 % äänistä ja vuoden 2004 europarlamenttivaaleissa vain 0,12 %. Kansallispuolue ei ole maansa ainoa voimakkaasti nationalistinen puolue: myös pitkäikäinen Tšekin kansallissosiaalinen puolue on osallistunut vaaleihin vielä 2000-luvulla. Korkein oikeus lakkautti puolueen elokuussa 2011.http://www.nssoud.cz/files/SOUDNI_VYKON/2011/0030_0Pst_110_20110817102429_prevedeno.pdf == Lähteet == == Aiheesta muualla == * Viralliset sivut , Luokka:Tšekin puolueet Luokka:Nationalistiset puolueet
Finnish Heritage Museum

Finnish Heritage Museum on yleishyödyllinen yhteisö, joka ylläpitää Fairport Harborissa Ohiossa museota, jonka tehtävä on säilöä suomalaista kulttuuriperintöä. Henkilökunta arkistoi amerikansuomalaisten historiaa keräämällä ja asettamalla näytteille suomalaisten historiassa ja kansanperinteessä tärkeitä elämäkertoja, äänitteitä ja muita esineitä. == Yhteisö == Finnish Heritage Museumin jäsenet ovat vapaaehtoisia, joilla on yhteyksiä Suomeen sukunsa tai muuta kautta. Ajatus toimintaan syntyi vuonna 2002, jolloin Linda Katila ja Veikko Malkamaki kutsuivat väkeä kokoukseen. Kokouksessa perustettiin yhteisö nimellä Fairport Finnish Museo Association säilyttämään suomalaistaustaisten historiaa ja perintöä. Vuonna 2003 yhteisön esinekokoelmaa säilytettiin väliaikaisesti Zion Luther Centerin pappilassa. Huhtikuussa yhteisö pani esineitään näytille kahdesti ja alkoi kerätä esinelahjoituksia. Heinäkuussa Finnish Monument -muistomerkki paljastettiin paikallisessa veteraanien muistopuistossa. Syyskuussa hyväksyttiin yhteisön perustamisasiakirja. Vuoden 2004 helmikuussa yhteisön nimi muutettiin muotoon Finnish Heritage Museum ja se sai yleishyödyllisen yhteisön aseman. Toukokuussa yhdistys etsi toiminnalleen vakituista museorakennusta ja saman vuoden aikana se julkaisi internetsivustonsa. Elokuussa yhteisö hankki värttinän, joka on ensimmäinen sen kokoelmiin ostettu esine. Vuoden 2005 marraskuussa Fairport Harborin kyläneuvosto ja Finnish Heritage Museum sopivat 301 High Streetin vuokrauksesta. Rakennusta remontoitiin talkootyönä lokakuussa 2006 ja sen lisäksi palkkavoimalla seuraavana keväänä. Museon avajaiset pidettiin 30. kesäkuuta ja 1. heinäkuuta 2007. Yhteisö on muun toimintansa ohella harjoittanut kokouksissaan suomalaiseen perinteeseen liittyvää ohjelmaa kuten perinneruokaa ja himmelien askartelua sekä suomalaisten siirtolaisten historiaan tutustumista. Lisäksi se juhlistaa vuosittain pikkujoulua ja Suomen itsenäisyyspäivää. Museossa tarjoillaan omaa kahvia ja nisua. == Rakennus == Finnish Heritage Museumin museorakennus sijaitsee osoitteessa 301 High Street Fairport Harborin keskustassa lähellä Finnish Monument -muistomerkkiä. Museorakennus valmistui vuonna 1922 tai 1923 ja sitä on historiansa aikana käytetty kylän yhteisöllisiin menoihin muun muassa poliisiasemana, vapaapalokunta|vapaapalokunnan tiloina ja kyläkokoustilana. Sille on suunnitteilla laajamittaiset korjaustyöt museon toiminnan helpottamiseksi. == Finnish Garden == Museo on ylläpitänyt vuodesta 1956 Suomelle omistettua Finnish Cultural Gardenia. Puutarha on osa Clevelandin kulttuuripuistojen liittoumaa. Puutarhassa on Aleksis Kiven graniittinen muistomerkki, jossa on otteita hänen runoistaan. Puistossa ovat myös Jean Sibeliuksen, Elias Lönnrotin, J. V. Snellmanin ja Johan Ludvig Runebergin rintakuvat. Finnish Museumin vapaaehtoiset ja muut organisoivat puiston ylläpidon. ==Katso myös== *Ohionsuomalaiset == Lähteet == ==Aiheesta muualla== *Finnish Heritage Museum Luokka:Ohion museot Luokka:Suomalaisen siirtolaisuuden historia
Äimäkynsisammal

Äimäkynsisammal (Dicranum angustum) on sammallaji. Se kuuluu Dicranaceae -heimoon ja kynsisammalten sukuun. Laji on Suomessa elinvoimainen, mutta Järvi-Suomessa, Pohjanmaalla, Pohjois-Karjalassa ja Kainuussa se on alueellisesti uhanalainen. Äimäkynsisammal on yksi Suomen 55:stä vastuulajista lehtisammalissa. ==Levinneisyys== Äimäkynsisammalen levinneisyys on Suomessa pohjoinen. Se on lettoalueilla melko yleinen, mutta jo maan keskiosassa harvinainen. Sitä tavataan Etelä-Hämeen, Pohjois-Hämeen, Pohjois-Savon, Pohjois-Karjalan, Kainuun, Oulun Pohjanmaan, Perä-Pohjanmaan, Koillismaan, Kittilän Lapin, Sompion Lapin, Enontekiön Lapin ja Inarin Lapin eliömaakunnissa. ==Elinympäristö== Äimäkynsisammal viihtyy runsas- ja joskus keskiravinteisilla paikoilla. Sitä voi tavata lettojen mätäs- ja välipinnoilla ja korvissa sekä märällä maalla. ==Lähteet== ==Aiheesta muualla== *ITIS: Dicranum angustum Luokka:Kynsisammalet
Negidaalit

Negidaalit ovat Venäjällä Habarovskin aluepiirissä asuva, tunguusilaista negidaalin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema. Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšan ja Nikolajevsk-na-Amurin piireissä. Vuoden 2002 väestönlaskennan mukaan Venäjällä oli 567 negidaalia, joista 505 asui Habarovskin aluepiirissä. Negidaalin kielen puhujia oli 147 henkeä. Kaikki negidaalit osaavat venäjää. Negidaalien esi-isiä lienevät Amgunille asettuneet evenkit, jotka ovat sekoittuneet nivheihin ja ultšiin. Kansa jakautuu kahteen ryhmään, jotka asuvat Amgunin ylä- ja alajuoksuilla. Perinteisiä elinkeinoja ovat kalastus ja metsästys. Ruokavalion perustana oli raaka, keitetty, paistettu tai kuivattu kala ja liha. Lisäksi käytettiin erilaisia villikasveja ja -juureksia, marjoja, ostettuja suurimoita ja 1800-luvun lopulta lähtien perunaa. Asumuksena toimi nelikulmainen hirsirakennus. Yhteiskunta perustui naapuri- ja sukuyhteisöihin, jotka usein liittoutuivat naapurikansojen kanssa. Seka- avioliitot evenkien, nanaiden, nivhien ja ultšien kanssa olivat yleisiä. Perinteiseen uskontoon kuuluvat animismi ja šamanismi. 1800-luvun lopulla negidaalit käännytettiin ortodokseiksi. Suullinen kansanperinne käsittää legendoja, satuja, lauluja ja sananlaskuja. Nykyään negidaalien kulttuuri ei juurikaan poikkea ympäröivästä väestöstä. Negidaalin kieli on katoamassa. ==Katso myös== * Negidaalin kieli ==Lähteet== Luokka:Habarovskin aluepiiri Luokka:Venäjän kaukoidän etniset ryhmät
Elinkeinovapausvirasto

Elinkeinovapausvirasto oli Suomessa 1964–1973 toiminut valtion virasto, joka valvoi yritysten ja yksityisten elinkeinonharjoittajien keskenään sopimia kilpailunrajoituksia. Elinkeinovapausvirastona toimi patentti- ja rekisterihallituksen elinkeinovapausosasto, joka jatkoi kartelliviraston toimintaa. Virasto laati kilpailunrajoituksista selostuksen, joka merkittiin viraston pitämään kilpailunrajoitusrekisteriin ja julkaistiin Kilpailunvapauslehdessä. Virastoa avusti elinkeinovapausneuvosto.Laki taloudellisen kilpailun edistämisestä, 1/1964.Asetus taloudellisen kilpailun edistämisestä, 339/1964. Viraston tehtäviin eivät kuuluneet työmarkkinoiden, maatalouden eivätkä kalastuksen piirissä tehdyt sopimukset. Valvonnan piiriin eivät kuuluneet myöskään sopimukset ja järjestelyt, jotka koskivat suomalaisten vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivojen tarjontaa ulkomaanliikenteessä. Pankkeja ja vakuutuslaitoksia valvoi pankkitarkastusvirasto. Yritysten ja elinkeinonharjoittajien yhdistyksen tai yhteisön tuli ilmoittaa elinkeinovapausvirastolle sopimuksista ja järjestelyistä, jotka velvoittivat supistamaan tai rajoittamaan elinkeinotoimintaa tai käyttämään määrättyjä hintoja tai hinnoitteluperusteita. Ilmoitus oli tehtävä 30 päivän kuluessa kilpailunedistämislain voimaantulosta tai sopimuksen tekemisestä tai muuttamisesta. Kehotuksesta tuli ilmoittaa muutkin kilpailua rajoittavat toimet, kuten yksinoikeus tai määräävä markkina-asema. Patentti- ja rekisterihallituksen elinkeinovapausosastossa oli oikeudellinen toimisto, rekisteröintitoimisto ja tutkimustoimisto. Oikeudellinen toimisto teki tutkimustensa perusteella esitykset neuvotteluista, joilla poistettiin kilpailunrajoitusten vahingollisia vaikutuksia. Se huolehti myös viraston selostusten ja päätösten tiedoksiannoista sekä elinkeinovapausneuvostolle ja muille viranomaisille tehtävistä esityksistä ja hankittavista selvityksistä. Rekisteröintitoimisto valvoi kilpailunrajoitusten ilmoittamista ja vaati yrityksiltä puuttuvia ilmoituksia. Se myös tutki ilmoitukset ja laati niistä selostukset. Rekisteröintitoimisto piti kilpailunrajoitusrekisteriä ja toimitti Kilpailunvapauslehteä. ==Lähteet== Luokka:Suomen entiset viranomaiset ja keskusvirastot Luokka:Suomen taloushistoria
Maaret

Maaret on suomalainen naisen etunimi, Margareta-nimen muunnelma. Maaretin nimipäivää juhlitaan suomenkielisessä kalenterissa 20. heinäkuuta. Vuoden 2019 loppuun mennessä nimi oli Suomessa annettu noin 4 540 henkilölle. == Tunnettuja Maareteja == * Maaret Castrén (s. 1959), suomalainen kunnallispoliitikko * Maaret Kallio (s. 1977), psykoterapeutti ja tietokirjailija * Maaret Pajunoja (s. 1990), maastohiihtäjä * Maaret Pyhäjärvi, ohjelmistotestaaja, ohjelmistoalan kouluttaja, tapahtumajärjestäjä ja puhuja * Tuija Maaret Pykäläinen (s. 1955), Vihreiden ent. kansanedustaja == Kuvitteellisia Maareteja== * Maaret, Valentin Vaalan elokuvassa Maaret – tunturien tyttö ==Lähteet== Luokka:Etunimet
Night Electric Night

__NOTOC__ Night Electric Night on ruotsalaisen industrial metal -yhtye Deathstarsin kolmas studioalbumi. Levyllä julkaistiin yksi single, Death Dies Hard, josta on tehty myös musiikkivideo. Albumi piti ensin julkaista nimellä Deathglam, mutta yhtyeen laulajan mukaan se olisi ollut liian 'ilmeinen' nimi. Albumi debytoi Suomen virallisen listan sijalla 32.Musiikkituottajat: Deathstars – Night Electric Night == Kappaleet == # # # # # # # # # # # === Gold Edition === # * # # == Arvostelut == * Imperiumi.net: 7–/10Imperiumi.net: Levyarvio * Soundi: Soundi: Levyarvio * Sputnikmusic: Spunikmusic: Album review (Staff review) == Lähteet == Luokka:Vuoden 2009 albumit Luokka:Deathstarsin albumit
Landsmeer

Landsmeer on kunta ja sen samanniminen kylä Alankomaissa, Pohjois-Hollannin maakunnassa. Kunnassa on arviolta 10 977 asukasta (vuonna 2016) ja sen pinta- ala on 22,56 neliökilometriä. == Kylät == Kunnan alueella sijaitsevat seuraavat kylät: *Den Ilp *Landsmeer *Purmerland == Lähteet == == Aiheesta muualla == *Kunnan internetsivut Luokka:Pohjois-Hollannin kunnat
Tuontilisenssi

Tuontilisenssi eli tuontilupa on viranomaiselta saatu määräaikainen lupa maahantuoda kauppatavaroita, joiden tuontia säännöstellään. Suomessa tuontilisenssejä myönsi lisenssivirasto, joka toimi 1953–1993. Sen jälkeen tehtävää hoiti kauppa- ja teollisuusministeriön kauppaosasto, kunnes tuontilisensseistä luovuttiin. Tuontilisenssi vaadittiin esimerkiksi maataloustuotteiden, kuten sokerin ja sokerituotteiden sekä kivennäispolttoaineiden ja mineraaliöljyjen maahantuontiin. Tuontilisenssi tarvittiin etenkin silloin, kun tavaran alkuperämaa ei ollut valtio, jonka tuotteisiin sovellettiin suosituimmuusperiaatetta. Suomessa luovuttiin öljytuotteiden tuontilisensseistä 1991 ja sokerin lisensseistä 1993. Vuonna 1992 valtioneuvosto teki periaatepäätöksen luopua tuontilisensseistä vähitellen kokonaan.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 873–874. == Lähteet == Luokka:Kauppaoikeus Luokka:Kansainvälinen talous
Vuohenkello

Vuohenkello (Campanula rapunculoides) on kellokasveihin (Campanulaceae) kuuluva kasvilaji. Ne kasvavat lähes metrin pituisiksi pääosin niityillä ja ojanvarsilla. Suomeen vuohenkello tuotiin koristekasviksi, mutta sitä käytetään myös hyötykasvina. Osa sen juurista turpoaa mukulamaisiksi ravintovarastoiksi, joita on käytetty myös ihmisen ruokana. Vahvojen maanalaisten juuriensa avulla ne pysyvät paikallaan hyvin. Vuohenkelloa kasvaa Etelä- ja Keski-Suomessa muun muassa puistoissa, puutarhoissa, tienreunoilla ja joskus rehevissä metsiköissäkin. Sen kapeat kukat ovat sinipunaiset ja noin 2−3 cm pitkät. Lehdet ovat hammaslaitaisia, tyvestä terävät. Vuohenkellon lähimmät sukulaislajit ovat ukonkello (Campanula latifolia) ja varsankello (Campanula trachelium). == Lähteet == * == Aiheesta muualla == * Pinkka, Lajintuntemuksen oppimisympäristö: Vuohenkello (Campanula rapunculoides) * Luontoportti: Vuohenkello (Campanula rapunculoides) * Pohjolan kasvien pauloissa: Campanula rapunculoides – vuohenkello * ITIS: Campanula rapunculoides * United States Department of Agriculture (USDA): Campanula rapunculoides Luokka:Sinikellot
Musta Ritari (täsmennyssivu)

Sana Musta Ritari voi tarkoittaa ainakin seuraavia asioita: *Musta Ritari, eli Arpin Luséne on Don Rosan luoma sarjakuvahahmo. **Musta Ritari, sarjakuva, jossa Musta Ritari esiintyy ensimmäistä kertaa. ***Musta Ritari slurppaa jälleen, toinen Mustan Ritarin sarjakuva. *Musta Ritari, useita Marvel Comicsin sarjakuvahahmoja *Musta ritari, käsitteenä itsenäinen ritari tai sotilas. *Musta Ritari kustannus https://www.mustaritari.fi/
Harenkarspel

Harenkarspel oli kunta Alankomaissa, Pohjois-Hollannin maakunnassa, Länsi- Friisinmaan alueella. Sen pinta-ala oli 54,84 km² ja asukasluku vuoden 2008 lopussa 15 977\. Harenkarspel yhdistyi vuoden 2013 alussa Schagenin ja Zijpen kanssa uudeksi Schagenin kunnaksi. == Kylät ja asuinalueet kunnan alueella == Kylät: *'t Rijpje *Dirkshorn *Eenigenburg *Groenveld *Kalverdijk *Krabbendam *Schoorldam *Sint Maarten *Stroet *Tuitjenhorn (kunnantalo) *Valkkoog *Waarland *Warmenhuizen Asuinalueet: *De Banne *De Dijken *De Weel *Kerkbuurt *Ring *Schagerwaard == Lähteet == == Aiheesta muualla == Luokka:Alankomaiden entiset kunnat Luokka:Pohjois-Hollanti
Sumea joukko

Sumea joukko on joukko, jossa joukkoon kuuluvilla alkioilla kuulumisen astetta kuvaa kuuluvuusarvo. Sumean joukon matemaattista käsitteen esitti 1965 azerbaidžanilainen Lotfi A. Zadeh (s. 1921). Hän jatkoi työtään tällä saralla esittämällä vielä 1973 sumean logiikan teorian. Sumean joukon teoria laajentaa klassisen joukko-opin (Cantor) joukon käsitettä. Kun klassisessa joukko-opissa alkio joko kuuluu joukkoon tai on sen ulkopuolella, eli se noudattaa kaksiarvoista logiikkaa (kts. kolmannen poissulkeva sääntö), niin sumeassa joukossa alkion kuuluvuuden vahvuutta kuvattaan reaaliluvulla, joka kuuluu suljettuun väliin [0,1]. Sumeissa joukoissa kysymys on tietoisesti epätarkkarajaisesta joukosta. Esimerkiksi voimme ottaa kirjojen sumean joukon: ”Kirja käsittelee aihetta x” . Tässä x voi olla mikä tahansa aihe rakkaudesta maanjäristykseen tai ahvenista geenimutaatioon. Kirjan kuuluvuusarvo joukossa voidaan määritellä esimerkiksi seuraavasti: kirjan aihetta x käsittelevien sivujen lukumäärä / sivujen kokonaismäärällä. == Määritelmä == Sumea joukko on pari (A,m), jossa A on joukko ja m kuvaus: A → [0,1]. Kaikille x, jotka kuuluvat A:han on olemassa m(x), alkion x joukkoon kuulumisen aste. Jos A = {x_1,..,x_n} niin tämä (A,m) voidaan merkitä: { m(x_1) / x_1,...,m(x_n)/ x_n }. == Joukkoon kuuluminen == Alkio, jonka arvo kuvauksessa m on 0, ei kuulu sumeaan joukkoon, eli on sen ulkopuolella, ja jos kyseinen arvo on 1, kuuluu kyseinen alkio täydellisesti sumeaan joukkoon. Sumean joukkoa {x kuuluu A:han | m(x) > 0} kutsutaan joukon kannaksi (engl. support) ja joukkoa {x kuuluu A:han | m(x) = 1} joukon ytimeksi (engl. kernel). == Sumeiden joukkojen operaatioita == * Sumean joukon (A, m_A) komplementti c(A) = 1 − m_A(x) * Sumeiden joukkojen (A, m_A) ja ( B ,m_B) leikkaus (A ∩ B)(x) = min(m_A, m_B) * Sumeiden joukkojen (A, m_A) ja ( B ,m_B) unioni (A ∪ B)(x) = max(m_A, m_B) ==Sumea joukko ja todennäköisyyksien teoria== Sumeat joukot ja todennäköisyyksien teoria eivät ole samaa perhettä, vaikka niin virheellisesti voisi päätellä kuvauksen kuvapisteiden joukosta [0,..,1]. Joukkojen sumeudessa sattumalla ei ole mitään osaa, kun taas todennäköisyyslaskennan teoreettinen lähtökohta on ennalta arvaamaton sattuma. == Katso myös == * Sumea logiikka Luokka:Joukko-oppi de:Fuzzylogik#Unscharfe Mengen
Ioánnis Bouroúsis

Ioánnis ”Giánnis” Bouroúsis (, s. 17. marraskuuta 1983 Kardítsa) on kreikkalainen koripalloilija. == Ura == Bouroúsis aloitti koripallon vasta lukio-iässä. Ensimmäinen koripalloseura oli kotikaupungin Gimnastikos Sillogos Karditsas. Vuonna 2000 hän päätti tehdä uralleen tärkeän liikkeen ja liittyi AEK Ateenan miehistöön, jossa hän pelasi ensimmäisen pelinsä kaudella 2002–2003. Kautta 2008–2009 moni pitää Bouroúsiksen läpimurtokautena. Kauden jälkeen hänet valittiinkin Euroliigan ykköstähdistöön. Vuonna 2009 Bouroúsis teki Olympiakosin kanssa kolmen vuoden jatkosopimuksen, vaikka San Antonio Spurs oli osoittanut myös kiinnostuksensa. Hän pelasi seurassa vuoteen 2011 asti, kunnes siirtyi italialaiseen Olimpia Milanoon. Bouroúsis päätti maajoukkueuransa vuoden 2015 EM- kilpailuihin.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_M28jgPAvHtkRjAca6yjAv3.articleMode_on.html == Lähteet == == Aiheesta muualla == * Virallinen kotisivu * Euroliigan pelaajaprofiili Luokka:Elävät henkilöt Luokka:Kreikkalaiset koripalloilijat Luokka:Vuonna 1983 syntyneet
Karma Killer

__NOTOC__ Karma Killer on suomalaisen hard rock -yhtye Negativen neljäs studioalbumi. Albumi julkaistiin 17. toukokuuta 2008 ja siltä julkaistiin kolme singleä: Won't Let Go, Giving Up! ja An Ornament. Won't Let Go -kappaleesta kuvattiin myös musiikkivideo. Julkaisuviikollaan albumi pääsi välittömästi Suomen virallisen albumilistan sijalle 3. Kitaristi Jukka Mikkonen ei enää kuulunut yhtyeen kokoonpanoon, koska hänet erotettiin yhtyeestä tammikuussa 2008. Hänen tilalleen valittiin kesän 2008 keikoiksi Technicolour-yhtyeestä tuttu Gary, mutta hän ei enää jatkanut Negativessa. Hän ei soita levyllä. == Kappaleet == # # # # # # # # # # == Kokoonpano == * Jonne Aaron – laulu * Lauri Markkula – kitara * Antti Aatamila – basso * Janne Heimonen – rummut * Janne Kokkonen – koskettimet == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Negativen albumit Luokka:Vuoden 2008 albumit
God Likes Your Style

God Likes Your Style on Negativen kokoelmalevy, joka julkaistiin 17. kesäkuuta 2009. Albumi koostuu pääasiassa singlen B-puolista ja sisältää myös live- ja akustisia versiointeja yhtyeen hittikappaleista. Albumin nimi tulee Jonne Aaronin ensimmäisestä kappaleesta, jonka hän sävelsi Negativelle. Albumi ylsi Suomen virallisen listan sijalle 3. == Kappaleet == # # # # # # # # # # # # # # # # == Kokoonpano == * Jonne Aaron – laulu * Lauri Markkula – kitara, taustalaulu * Antti Aatamila – bassokitara * Janne Heimonen – rummut * Janne Kokkonen – koskettimet, taustalaulu * Jukka Mikkonen – kitara (kappaleissa 13 ja 16) == Arvostelut == * V2.fi: V2.fi: Levyarvio == Lähteet == Luokka:Vuoden 2009 kokoelma-albumit Luokka:Negativen albumit
Okskarbatsepiini

Okskarbatsepiini (kauppanimiltään Trileptal, Ocscarpazepin Orion ja Apydan) on ensisijaisesti epilepsian hoitoon tarkoitettu lääkeaine, jolla on myös mielialaa tasaavia vaikutuksia. Okskarbatsepiini on karbamatsepiini- johdannainen, joka soveltuu hyvin paikallisalkuisten epileptisten kohtausten hoitoon. Okskarbatsepiini vaikuttaa normalisoimalla hermosolujen viestintää aivoalueella, josta sairauden oireet ovat lähtöisin. == Aiheesta muualla == * Lääkeinfo Luokka:Antikonvulsantit Luokka:Lääkkeet Luokka:Mielialan tasaajat
Thomas Curtis

Thomas Pelham ”Tom” Curtis (9. tammikuuta 1873 – 23. toukokuuta 1944) oli yhdysvaltalainen yleisurheilija ja olympiavoittaja, joka kilpaili pikajuoksuissa. Curtis matkusti Ateenan olympialaisiin 1896 Bostonin urheiluliiton jäsenenä. Olympialaisissa hän kilpaili ensin 100 metrin juoksussa ja pääsi finaaliin, mutta vetäytyi siitä valmistautuakseen pääkilpailunsa 110 metrin aitajuoksun loppukilpailuun. Siitä tuli Curtisin ja Yhdistyneen kuningaskunnan Grantley Gouldingin välinen kamppailu, kun Frantz Reichel ja William Hoyt puolestaan vetäytyivät tästä kilpailusta. Tiukan taistelun päätteeksi tuomarit ilmoittivat, että Curtis voitti viidellä senttimetrillä. Curtisin aika 100 metrillä, 12,2, sivusi olympiaennätystä. Hänen 110 metrin aitojen voittoaikansa 17,6 oli matkan ensimmäinen olympiaennätys. Innokkaana amatöörivalokuvaajana Curtis otti olympialaisissa monia arvokkaita kuvia. Hän palveli kapteenina Massachusettsin osavaltion vartiossa ja oli osavaltion silloisen kuvernööri Calvin Coolidgen sotilaallisena apulaisena ensimmäisessä maailmansodassa. Hän myös osallistui leivänpaahtimen kehittämiseen ja julkaisi humoristisia muistelmia Ateenan olympialaisista 1896. ==Lähteet== * ===Viitteet=== Luokka:Yhdysvaltalaiset pika-aitajuoksijat Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1873 syntyneet Luokka:Vuonna 1944 kuolleet
Ottignies-Louvain-la-Neuve

Ottignies-Louvain-la-Neuve on kunta Belgian Vallonian alueella Vallonian Brabantin provinssissa. Siellä on arviolta 31 562 asukasta (vuonna 2016) ja sen pinta-ala on 33 neliökilometriä. Kunnassa on kaksi pääosaa, Ottignies ja Louvain-la-Neuve. Louvain-la-Neuve, "Uusi Leuven", syntyi kun Leuvenin yliopisto jaettiin kieliriidan vuoksi ja sen ranskankielisestä osasta muodostetulle Université Catholique de Louvain (UCL) -yliopistolle rakennettiin uusi kampus tuolloiseen Ottigniesin kuntaan. Ottignies-Louvain- la-Neuvessa sijaitsee vuonna 1971 perustettu Louvain-la-Neuven tiedepuisto, joka on Vallonian suurin ja koko Belgian ensimmäinen tiedepuisto. == Lähteet == == Aiheesta muualla == *Kunnan kotisivut *Yliopiston kotisivut Luokka:Vallonian Brabantin kunnat
Schindler (täsmennyssivu)

Schindler voi tarkoittaa seuraavia asioita tai henkilöitä: ==Henkilöitä== * Alma Schindler (1879–1964), itävaltalainen säveltäjä ja taiteilija * Bill Schindler (1909–1952), yhdysvaltalainen Indianapolis 500 -kuljettaja * Emil Jakob Schindler (1842–1892), itävaltalainen taidemaalari * Kevin Schindler (s. 1988), saksalainen jalkapalloilija * Oskar Schindler (1908–1974), saksalainen liike- ja teollisuusmies * Werner Schindler (1905–1986), sveitsiläinen arkkitehti ==Muita merkityksiä== * Schindler, sveitsiläinen yritys * Schindlerin lista, yhdysvaltalainen elokuva
Henry Surtees

thumb|300px|Henry Surtees vuonna 2008. Henry Surtees (18. helmikuuta 1991 Lingfield, Surrey – 19. heinäkuuta 2009) oli brittiläinen autourheilija. Hänen isänsä John Surtees oli ainoa kaksi- ja nelipyöräisillä maailmanmestaruuden voittanut kuljettaja. Vuonna 2009 Surtees pääsi mukaan FIA:n uudelleen perustamaan FIA Formula Two Championship -sarjaan. Ennen kuolemaansa Surtees ehti ajaa sarjassa kahdeksan kilpailua, saavuttaen yhden paalupaikan ja kolmossijan. Surtees kuoli kauden kahdeksannessa kisassa Brands Hatchissa. Kisan puolivälissä ulosajaneen Jack Clarken auton takarengas osui Surteesin päähän, jolloin hän menetti tajuntansa ja ajoi ulos seuraavassa mutkassa. Surteesin tila saatiin vakautettua radan lääkärikeskuksessa, ennen kuin nuorukainen vietiin Royal Londonin sairaalaan. Myöhemmin sairaalassa hänen vahvistettiin kuolleen päävammoihin. == Formula 2 -tulokset == Kausi 1 2 3 4 5 6 7 8 9 10 11 12 13 14 15 16 Pisteet Sijoitus 2009 VAL1 7 VAL2 12 BRN1 Kesk. BRN2 Kesk. SPA1 15 SPA2 Kesk. BRH1 3 BRH2 Kesk. DON1 DON2 OSC1 OSC2 IMO1 IMO2 CAT1 CAT2 8 14. == Lähteet == == Aiheesta muualla == Luokka:Brittiläiset autourheilijat Luokka:Moottoriurheilussa surmansa saaneet kuljettajat Luokka:Vuonna 1991 syntyneet Luokka:Vuonna 2009 kuolleet
Vampiraatit

Vampiraatit () on brittiläisen Justin Somperin luoma kirjasarja. Kirjasarja sijoittuu vuoteen 2505, ja kertoo kaksoissisaruksista Grace ja Connor Tempestista, joiden äitiä ei kirjasarjan alussa tunneta ja majakanvartija-isä Dexter kuolee lasten ollessa 14-vuotiaita. Lapset eivät halua orpokotiin eivätkä hienostoperhe Busbyjen luo (jonne jompaankumpaan heidät olisi pakotettu asumaan), joten he karkaavat asuinpaikastaan Puolinkuupoukamasta merelle edesmenneen Dexter Tempestin pienellä purrella, Louisianan Leidillä. Myrskyssä vene tuhoutuu ja sisarukset joutuvat erilleen. Connorin pelastaa merirosvoalus Diablon ensimmäinen perämies Cheng Li, ja kapteeni Molucco Wrathe pestaa hänet osaksi miehistöä. Grace taas päätyy nuoren kadetti Lorcan Fureyn pelastamana vampiraattilaivalle, joka seilaa vain öisin. Connorin totutellessa merirosvon arkeen Grace joutuu asumaan päivät pitkät suljettuna hytissään "omaksi turvallisuudekseen", vampiraattilaivan salaperäisen kapteenin määräyksen seurauksena. Ainoana seurana hänellä on uusi ystävänsä Lorcan. Samaan aikaan Connor ei kuitenkaan usko sisarensa menehtyneen, ja on päättänyt etsiä tämän. Kaksoset löytävätkin toisensa, mutta kohtalo kiskoo heidät taas erilleen. == Osat == * Vampiraatit: Kirottujen laiva, 2007 (Vampirates: Demons of the Ocean, 2005) * Vampiraatit: Verinen vuoksi, 2008 (Vampirates: Tide of Terror, 2006) * Vampiraatit: Kuoleman kapteeni, 2009 (Vampirates: Blood Captain, 2008) * Vampirates: Black Heart (2009) * Vampirates: Empire of night (2010) * Vampirates: Immortal war (2011) * Dead Deep ( World Book Day 2007) Luokka:Kauhukirjasarjat Luokka:Vampyyrit kirjallisuudessa
Kytökarhunsammal

Kytökarhunsammal (Polytrichastrum longisetum) on pystykasvuinen pohjakerroksien sammallaji. Se kuuluu Polytrichaceae-heimoon ja karhunsammalten sukuun. Laji on Suomessa elinvoimainen. Sitä esiintyy lauhkeilla vyöhykkeillä ja havumetsäalueilla. Skandinaviassa kytökarhunsammal kasvaa yleisenä etelä- ja keskiosissa. Suomessa sitä kasvaa lähes koko maassa. Pohjois-Suomessa se on harvinainen. Sitä kasvaa varjoisilla paikoilla jyrkänteillä, kivillä, kallioilla, ravinteikkaissa korvissa ja metsämaalla. Kytökarhunsammal on 2-kotinen ja sen itiöt ovat pieniä. == Lähteet == ==Aiheesta muualla== *ITIS: Polytrichastrum longisetum Luokka:Karhunsammalet
Labinsk

Labinsk () on kaupunki Krasnodarin aluepiirissä Venäjällä. Se sijaitsee Labajoen varrella 281 Krasnodarista itään. Kaupunki on Labinskin piirin keskus. Sen kautta kulkee Armavirin ja Tuapsen väliseltä rautatieltä haarautuva sivurata (Labinskajan asema). Asukkaita on 61 100 henkeä (vuonna 2008). Vuonna 1841 paikalle rakennettiin linnoitettu kasakkakylä, jossa vuosisadan lopulla oli yli 14 000 asukasta. Vuonna 1947 siitä tuli Labinskin kaupunki. Nykyään siellä on elintarvike- ja kemian teollisuutta. Vuonna 1989 Labinskiin valmistui suomalaisen työyhteenliittymän Valio-Hankkija-YIT toimittama juustola sekä maidon- ja heranjalostuslaitos. ==Lähteet== * ==Aiheesta muualla== * Labinskin kaupungin sivusto * Labinskin piirin sivusto Luokka:Krasnodarin aluepiirin kaupungit
Brian Robertson

Brian "Robbo" Robertson (s. 12. helmikuuta 1956 Clarkston, Skotlanti) on skotlantilainen kitaristi. Hänet tunnetaan parhaiten Thin Lizzyn entisenä kitaristina. Hän on myös soittanut Motörheadissa. == Urahistoria == Kitaran lisäksi Robertson opiskeli lapsuudessaan myös sellon, klassisen pianon ja rumpujen soittoa. Hän liittyi 18-vuotiaana koesoiton kautta Thin Lizzyn kitaristiksi vuonna 1974 ja muodosti yhdessä Scott Gorhamin kanssa tuplakitaroinnin pioneereina tunnetuksi tulleen kitaristikaksikon. Robertson erosi yhtyeestä lopullisesti vuonna 1978 oltuaan jo aiemmin sivussa yhtyeen toiminnasta hänen riitaannuttua johtohahmo Phil Lynottin kanssa. Robertson vieraili lavalla vuonna 1983 Thin Lizzyn jäähyväiskiertueen konserteissa. Thin Lizzyn jälkeen hän perusti yhdessä Jimmy Bainin (ex-Rainbow) kanssa lyhytikäiseksi jääneen Wild Horses-yhtyeen. 1982 Eddie Clarken erottua Motörheadista kesken Pohjois-Amerikan kiertuetta Robertson kutsuttiin hänen tilalleen. Hän pysyi yhtyeessä vuoden 1983 loppuun saakka ja oli mukana Another Perfect Day-albumilla. Tiettävästi hän ei ollut halukas soittamaan joitakin yhtyeen suosituimmista kappaleista konserteissa ja myös päihteiden käyttö oli yksi erottamisen syyLemmy Kilmister & Janiss Garza: White Line Fever 2002, ISBN 0-684-85868-1 Motörheadin jälkeen Robertson on soittanut mm. Statetrooper-yhtyeessä ja 2000-luvulla hän on esiintynyt vierailijana useissa Thin Lizzy-tribuuttiyhtyeissä. Hän on tehnyt yhteistyötä myös suomalaisen Five Fifteen-yhtyeen kanssa. Vuonna 2010 Robertson julkaisi ensimmäisen sooloalbuminsa Diamonds and Dirt. == Esikuvat ja kitarat == Robertson on maininnut esikuvikseen Freddie Kingin, Jeff Beckin, Eric Claptonin, Peter Greenin sekä Billy GibbonsinDinosaur Rock Guitar-lehden artikkeli. Pääkitaroinaan hän on käyttänyt Gibsonin Les Paul Deluxe- ja Les Paul Custom- malleja. Hänen soittoaan leimaa myös wah wah-pedaalin runsas käyttö soolojen aikana. == Diskografia == *Diamonds and Dirt (2010) === Thin Lizzy === *Nightlife (1974) *Fighting (1975) *Jailbreak (1976) *Johnny the Fox (1976) *Bad Reputation (1977) (ei varsinaisena jäsenenä) *Live and Dangerous (1978) *Life (1983) (vierailijana) *The Peel Sessions (1994) (nauhoitettu 1972-1977) *UK Tour '75 (2008) (nauhoitettu 1975) *Still Dangerous (2009) (nauhoitettu 1977) === Wild Horses === *First Album (1980) *Stand Your Ground (1981) === Motörhead === *Another Perfect Day (1983) *The Birthday Party (1990) === The Bitter Twins === *Global Panic! (2009) == Lähteet == Luokka:Englantilaiset rockmuusikot Luokka:Englantilaiset kitaristit Luokka:Vuonna 1956 syntyneet Luokka:Elävät henkilöt
Labytnangi

Labytnangi () on kaupunki Jamalin Nenetsian piirikunnassa Venäjällä. Se sijaitsee Obin länsirannalla 20 kilometriä Salehardista luoteeseen. Kaupungissa on Mikunin ja Vorkutan väliseltä rautatieltä haarautuvan sivuradan pääteasema, laivalaituri. Salehardin lentokenttä Ob-joen toisella puolella palvelee myös Labytnangia. Kesäisin sinne oli lauttayhteys, talvella linja- autoyhteys (jäätie). Siltayhteyttä Ob-joen yli kuitenkin rakennetaan ja sen käyttöönottoa on suunniteltu vuodeksi 2012. Labytnangin kaupunki muodostaa kaupunkipiirin, joka on piirikunnan alainen itsenäinen kuntatason hallinnollinen alue. Asukkaita kaupungissa oli 26 936 henkeä (vuonna 2010). Kaupungin nimi juontuu hantin kielen sanoista lapyt naŋk ”seitsemän lehtikuusta”. 1800-luvun alussa paikalla oli pieni nenetsiasutus. Keväästä 1947 syksyyn 1948 seudulle rakennettiin rautatietä Neuvostoliiton turvallisuuspoliisin Gulag-ojennusleirin työvoimalla Komin tasavallan Tšymistä Ural-vuoriston länsipuolelta. Rautatien valmistuttua vuonna 1948 perustettiin puutavaran lastausasema. 1960-luvulla alettiin hyödyntää seudun maakaasuesiintymiä. Vuonna 1975 Labytnangin taajamasta tuli kaupunki. ==Lähteet== ==Aiheesta muualla== * Labytnangin kaupungin sivusto Luokka:Jamalin Nenetsian kaupungit Luokka:Jamalin Nenetsian piirit
Hannes Snellman (asianajotoimisto)

Hannes Snellman Asianajotoimisto Oy on pohjoismainen asianajotoimisto, joka on erikoistunut vaikeisiin liike-elämän transaktioihin ja vaativaan riidanratkaisuun. Toimipisteet sijaitsevat Helsingissä ja Tukholmassa. Toimisto työllistää lähes 400 liikejuridiikan juristia ja muuta asiantuntijaa. Yhtiö on perustettu vuonna 1909. Yksi sen ensimmäisistä toimeksiannoista oli laatia asiakirjat liittyen C. G. E. Mannerheimin nimittämiseksi Suomen valtionhoitajaksi.http://www.hannessnellman.fi/our-firm/who-we-are/history == Lähteet == == Aiheesta muualla== * Hannes Snellmanin kotisivu Hannes Snellman
Natsien ihmiskokeet

Natsien ihmiskokeet olivat erilaisia esimerkiksi ihmisen ominaisuuksiin ja tauteihin liittyviä ihmiskokeita. Psykiatristen sairaaloiden potilailta ja sittemmin keskitysleirien vangeilta tutkittiin rotuhygieniaan ja pakkosterilisaatioon liittyviä asioita. Tunnetuimpia ihmiskokeiden tekijöitä oli Josef Mengele (tunnetaan myös lempinimellä ”Auschwitzin kuolemanenkeli”), joka toimi lääkärinä Auschwitzin keskitysleirillä. Ihmiskokeisiin osallistuneita SS-lääkäreitä tuomittiin sodan päätyttyä lääkärioikeudenkäynnissä. SS-lääkäri Hovenin todistajanlausunnossa Nurnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä." == Katso myös == * Hermann Stieve == Lähteet == == Aiheesta muualla == * BBC News: Forced to take part in experiments * The New Atlantis: The legacy of nazi medicine * United States Holocaust Memorual Museum: Nazi Medical Experiments * Auschwitzin ihmiskokeet uhrien näkökulmasta (kirja-arvostelu) Luokka:Lääketiede Luokka:Natsi-Saksa